Translations:DEV 05FN Life of Christ/218/ro

'Luca ne spune (Luca 1:1-4) că a căutat să ofere o „istorisire amănunțită” a vieții lui Isus. Ceilalți autori nu s-au preocupat de ordinea evenimentelor, ci și-au aranjat istorisirile în jurul temelor. De exemplu, Ioan, ultimul dintre cei patru care a scris Evanghelia sa, a consemnat multe lucruri noi, umplând câteva goluri din timp, în special din primul an jumătate (Ioan 1-4) și din ultimele săptămâni (Ioan 12-21) ale vieții și lucrării pământene a lui Isus. De fapt, Ioan 13-20 acoperă doar trei zile!' 'Evanghelia după Luca ne oferă câteva date reper care ne ajută să îl plasăm pe Isus în context istoric. Citiți Luca 1:1-4. Luca ne spune că Isus a fost născut în timpul domniei regelui Irod [cel Mare] (Luca 1:5), în timpul domniei lui Cezar Augustus (Luca 2:1-7) și în timp ce Quirinius era guvernator în Siria (Luca 2:2). El afirmă de asemenea că Isus ava cam 30 de ani atunci când și-a început lucrarea (Luca 3:21-23). Aceste informații sunt importante pentru că ne ajută să cunoaștem mai multe despre când și cât timp și-a făcut Isus lucrarea. Putem începe să vedem pașii pe care i-a făcut pentru a pune bazele mișcării de multiplicare a ucenicilor, pentru a-i crește pe ucenicii Săi ca să devină persoane care fac ucenici și, cu timpul, să echipeze ucenici care se dovedesc de încredere pentru a deveni conducători ai mișcării de multiplicare.'